ai4bharat/Pralekha huggingface dataset:
குடியரசுத் துணைத் தலைவர் செயலகம்
விரைந்து திறம்பட எதிர்வினையாற்றக்கூடிய ஆட்சி முறைக்கான ஆதார அடிப்படையிலான கொள்கைவகுப்பின் முக்கியத்துவத்தை குடியரசுத் துணைத் தலைவர் வலியுறுத்தினார்
நம்மைச் சுற்றியுள்ள மாற்றங்கள் மற்றும் இடையூறுகளுக்குப் பதிலளிக்கும் விதத்தில் ஆட்சியை உறுதிப்படுத்தும் வகையிலான ஆதாரங்கள் அடிப்படையிலான கொள்கை வகுப்பின் முக்கியத்துவத்தை குடியரசுத் துணைத் தலைவர் திரு. எம். வெங்கையா நாயுடு இன்று எடுத்துரைத்தார். வளர்ந்து வரும் தேவைகளுக்கு ஏற்ப கொள்கைகள் மற்றும் திட்டங்களை தொடர்ந்து மறுபரிசீலனை செய்யவும் மறுசீரமைக்கவும் அவர் அழைப்பு விடுத்தார்.
இன்று ஐஎஸ்பி-யின் பொதுக் கொள்கையில் மேம்பட்ட மேலாண்மைத் திட்ட பங்கேற்பாளர்களுடன் உரையாடிய குடியரசுத் துணைத் தலைவர், திடக்கழிவு மேலாண்மை அல்லது வேளாண் கழிவை பணமாக்குதல், காற்று மாசு போன்ற சாமானியர்கள் எதிர்கொள்ளும் அன்றாடப் பிரச்சினைகளுக்கு தீர்வு காண புதுமையான வணிக மாதிரிகளை உருவாக்க அழைப்பு விடுத்தார்.
ஒவ்வொரு துறையிலும் இதற்கு முன்னில்லாத வகையில் இந்தியா மாற்றங்களை சந்தித்து வருவதாகக் கூறிய திரு. நாயுடு, வெளிப்படைத்தன்மை மற்றும் சேவையை எளிதாக்க, ஜிஎஸ்டி, ரெரா மற்றும் தொழிலாளர் விதிகளை உறுதி செய்வதில் தகவல் தொழில்நுட்பத்தின் அதிகரித்த பயன்பாடு போன்ற பல்வேறு சீர்திருத்தங்களை பட்டியலிட்டார்.
"இந்த நடவடிக்கைகள் இந்தியாவை வணிகம் செய்வதற்கு சிறந்த மற்றும் சாதகமான சூழலுக்கு இட்டுச் செல்கின்றன" என்று அவர் கூறினார். இந்தியப் பொருளாதாரத்தின் உயர் வளர்ச்சி விகிதம் குறித்த உலக வங்கி மற்றும் சர்வதேச நாணய நிதியத்தின் கணிப்புகளை மேற்கோள் காட்டிய குடியரசுத் துணைத் தலைவர், தொழில்முனைவோர் மற்றும் முதலீட்டாளர்களுக்கு மிகப்பெரிய சாத்தியங்களையும் வாய்ப்புகளையும் நாடு அளிக்கிறது என்று அடிக்கோடிட்டுக் காட்டினார்.
"விரும்பிய மாற்றத்தை கொண்டு வர, அரசு மற்றும் தனியார் துறை இணைந்து செயல்படுவதும், சிறந்த மற்றும் வலுவான இந்தியாவை உருவாக்குவதும் முக்கியம்," என்று அவர் கூறினார்.
இந்தியாவில் நகரமயமாக்கலின் விரைவான வேகத்தைப் பற்றிப் பேசிய குடியரசுத் துணைத் தலைவர், "மலிவு விலையில் வீடுகள், கல்வி மற்றும் சுகாதாரம் ஆகியவற்றை நகர்ப்புற மக்கள் பெறுவதை நமது கொள்கை வகுப்பாளர்கள் உறுதி செய்ய வேண்டும்," என்று கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1805889
பிரதமர் அலுவலகம்
ஒடிசா கோராபுட் விபத்தில் நேரிட்ட உயிரிழப்புக்கு பிரதமர் இரங்கல்
ஒடிசா கோராபுட் பகுதியில் நடந்த விபத்தில் ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் விடுத்துள்ள சுட்டுரை செய்தியில், ‘‘ஒடிசா கோராபுட் பகுதியில் நடந்த விபத்தில், பலியானவர்களின் குடும்பத்துக்கு எனது இரங்கல்கள். காயமடைந்தவர்கள் விரைவில் குணமடைவார்கள் என நம்புகிறேன்’’ என குறிப்பிட்டுள்ளார்.
(
சுற்றுச்சூழல் மற்றும் வனத்துறை அமைச்சகம்
சுற்றுப்புறச் சூழலுடனான உறவு ஒத்துழைப்பின் அடிப்படையில் அமைய வேண்டும்: டாக்டர் மகேஷ் சர்மா
சுற்றுப்புறச் சூழலுடனான உறவு ஒத்துழைப்பின் அடிப்படையில் அமைய வேண்டும் என்று மத்திய வனத்துறை இணை அமைச்சர் டாக்டர் மகேஷ் சர்மா கூறியுள்ளார். வனவிலங்கு வாரத்தை ஒட்டி தில்லியில் உள்ள தேசிய உயிரியல் பூங்காவில் ஏற்பாடு செய்யப்பட்டிருந்த தேசிய நிகழ்ச்சியில், பள்ளிக் குழந்தைகளுக்கிடையே பேசிய அமைச்சர். வனவிலங்கு மற்றும் சுற்றுப்புறச் சூழல் பாதுகாப்பில் குழந்தைகள், முன்னணி பங்களிப்பை வழங்க வேண்டும் என்று வலியுறுத்தினார். வனவிலங்கு பாதுகாப்பிற்கான இலக்கை முன்னெடுத்துச் செல்வதில் குழந்தைகளின் பங்களிப்பை பயன்படுத்த வேண்டும் என்றும் டாக்டர் சர்மா கூறினார். விலங்கினங்களின் எண்ணிக்கை இயற்கையால் நிர்ணயிக்கப்படுகிறது என்று கூறிய அமைச்சர், மனித இனம் விலங்கினங்களின் இருப்பிடமான காடுகளை ஆக்கிரமித்துள்ளதாகக் கூறினார். நம் நாட்டில் மட்டும்தான் ஆறுகள், காடுகள், வனவிலங்கினங்கள் வணக்கத்துக்குரியவையாக இருக்கின்றன என்று டாக்டர் சர்மா குழந்தைகளுக்கு எடுத்துரைத்தார்.
முன்னதாக, சுற்றுப்புறச் சூழல் வனம் மற்றும் பருவநிலை மாற்றத்திற்கான அமைச்சகத்திற்கும், பாபா அணு ஆராய்ச்சி மையத்திற்கும் இடையேயான புரிந்துணர்வு ஒப்பந்தத்தின் கீழ் அமைக்கப்பட்டுள்ள நாள் ஒன்றுக்கு 3 மெட்ரிக் டன் திறனுடைய உயிரி மெதனேஷன் தொழிற்சாலையை டாக்டர் மகேஷ் சர்மா தொடங்கி வைத்தார்.
1952-ம் ஆண்டு முதல் ஒவ்வொரு வருடமும் வனவிலங்கு வாரம் அக்டோபர் மாதம் 2-ம் தேதி தொடங்கி கொண்டாடப்படுகிறது.
----
(Visitor Counter : 94
கலாசாரத்துறை அமைச்சகம்
கலை, கலாச்சாரம் மற்றும் இசை சார்ந்த படைப்பாற்றலில் ஒற்றுமை போட்டிகளில் வெற்றி பெற்றவர்களுக்கு மத்திய கலாச்சாரத் துறை சார்பில் விருதுகள் வழங்கப்பட்டன
மத்திய கலாச்சாரத் துறை சார்பில், கலை, கலாச்சாரம் மற்றும் இசை சார்ந்த படைப்பாற்றலில் ஒற்றுமை என்ற போட்டியில் வெற்றி பெற்றவர்களுக்கு பரிசுகள் வழங்கப்பட்டன. விடுதலையின் அமிர்தப் பெருவிழாவையொட்டி, புதுதில்லியில் உள்ள நேரு பூங்காவில் பிப்ரவரி 5-ம் தேதி இந்த நிகழ்ச்சி நடத்தப்பட்டது.
இந்த நிகழ்ச்சியில் மத்திய நாடாளுமன்ற விவகாரம் மற்றும் கலாச்சாரத் துறை இணையமைச்சர் திரு. அர்ஜுன் ராம் மெஹ்வால், வெளியுறவு மற்றும் கலாச்சாரத்துறை இணையமைச்சர் திருமதி மீனாட்சி லேகி ஆகியோர் பங்கேற்றனர்.
நிகழ்ச்சியில் பேசிய திருமதி மீனாட்சி லேகி, நம்முடைய கலாச்சாரம் மற்றும் பாரம்பரியத்தை முன்னெடுத்துச் செல்லும் முயற்சியாக இந்தப் போட்டிகளை கலாச்சாரத்துறை திறம்பட நடத்தி இருப்பதற்கு பாராட்டு தெரிவித்தார். இந்தியாவின் கலாச்சாரமும், பாரம்பரியமும் இன்றளவும் உயிர்ப்புடன் இருப்பதற்கு கதை சொல்லுதல் மூலம் ஒவ்வொரு தலைமுறைக்கும் அவற்றை எடுத்துச் சென்றதே காரணம் எனக் குறிப்பிட்டார்.
இந்த நிகழ்ச்சியில் போட்டிகளில் வெற்றி பெற்று பரிசு வென்ற அனைவருக்கும் திரு.அர்ஜுன் ராம் மெஹ்வால் பாராட்டு தெரிவித்தார்.
கடந்த 2021 அக்டோபர் 31-ம் தேதி தொடங்கிய இந்த படைப்பாற்றலில் ஒற்றுமை என்றப் போட்டியில் நாடு முழுவதும் உள்ள 600 மாவட்டங்களிலிருந்து மொத்தம் 5,60,000 பேர் தங்கள் பெயர்களை முன்பதிவு செய்துகொண்டு பங்கேற்றனர். இது 20 மொழிகளில் கதை சொல்லும் போட்டியும், 21 மொழிகளில் கட்டுரை போட்டியும் நடத்தப்பட்டது. சுதந்திரப் போராட்டத் தியாகிகளுக்கு மரியாதை செலுத்தும் வகையில் ரங்கோலி போட்டியிலும் ஆயிரக்கணக்கானோர் பங்கேற்றனர். இந்த அனைத்து போட்டிகளும் மாவட்ட, மாநில, தேசிய என மூன்று கட்டங்களாக நடத்தப்பட்டு ஒட்டுமொத்தமாக 4,760 பேர் வெற்றியாளர்களாக அறிவிக்கப்பட்டனர். பரிசளிப்பு விழாவில் குஜராத், மிசோரம், தெலங்கானா, மணிப்பூர், உத்தரப்பிரதேசம் உள்ளிட்ட பல்வேறு மாநிலங்களின் இசை, மற்றும் நடன நிகழ்ச்சிகளுக்கு ஏற்பாடு செய்யப்பட்டிருந்து.
சுற்றுலா அமைச்சகம்
காசியில்  நடைபெற்ற ஷாங்காய் ஒத்துழைப்பு அமைப்பின் சுற்றுலா நிர்வாகத் தலைமைகளுக்கான கூட்டத்திற்கு மத்திய அமைச்சர் திரு ஜி கிஷன் ரெட்டி தலைமை ஏற்பு
காசியில்  இன்று நடைபெற்ற ஷாங்காய் ஒத்துழைப்புக் குழு சுற்றுலா நிர்வாகத் தலைமைகளுக்கான கூட்டத்திற்கு மத்திய சுற்றுலா, கலாச்சாரம், வடகிழக்குப் பிராந்திய வளர்ச்சித்துறை அமைச்சர் திரு ஜி கிஷன் ரெட்டி தலைமை ஏற்றார்.
இந்தக் கூட்டத்தில் சுற்றுலாத்துறையில் மேம்பாட்டை ஏற்படுத்தும் வகையில் தயாரிக்கப்பட்ட கூட்டு செயல்திட்டத்திற்கு ஒப்புதல் அளிக்கப்பட்டது. இது தவிர, சுற்றுலாத்துறைக்கான பிராண்டுகளை உருவாக்கி மேம்படுத்துதல், கலாச்சார பெருமைகளை மேம்படுத்துதல், இத்துறைச் சார்ந்த தகவல்களை பகிர்தல், மருத்துவம் மற்றும் சுகாதாரம் தொடர்புடைய சுற்றுலா நடவடிக்கைகளை ஒருங்கிணைந்து மேம்படுத்துதல், சேவைகளின் தரங்களை உயர்த்துதல் போன்றவைகளுக்கு முக்கியத்துவம் அளிக்க முடிவெடுக்கப்பட்டுள்ளது என்று அமைச்சர் திரு ஜி கிஷன் ரெட்டி தெரிவித்துள்ளார்.
அறிவியல் மற்றும் தொழில்நுட்பத்துறை
ஆலோசனை மேம்பாட்டு மையம் மற்றும் அதன் மனித வளம், அசையும் சொத்துக்கள் மற்றும் கடன் பொறுப்புகளுடன் மத்திய அறிவியல் மற்றும் தொழிலக ஆராய்ச்சித் துறையின் அறிவியல் மற்றும் தொழிலக ஆராய்ச்சி கவுன்சிலுடன் இணைக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில், கீழ்காணும் முடிவுகளுக்கு ஒப்புதல் அளிக்கப்பட்டது:
- சிஎஸ்ஐஆர் நிறுவனத்தில் 13 பதவிகளை உருவாக்குவதன் மூலம், ஆலோசனை மேம்பாட்டு மையத்தில் தற்போது பணியாற்றும் 13 ஊழியர்கள் பணியமர்த்தப்படுவார்கள்.
- புதுதில்லி இந்தியா ஹேபிடேட் மையத்தில் ஆலோசனை மேம்பாட்டு மையம் அமைந்துள்ள இடம், இந்திய ஹேபிடேம் மையத்திடமே திருப்பி அளிக்கப்படும். அதன்மூலம் கிடைக்கும் தொகை இந்திய அரசின் ஒருங்கிணைந்த நிதியத்தில் சேர்க்கப்படும்.
- இணைப்புக்குப் பிறகு ஆலோசனை மேம்பாட்டு மையத்தின் அனைத்து அசையும் சொத்துக்கள் மற்றும் கடன் பொறுப்புகள் சிஎஸ்ஐஆர் நிறுவனத்திற்கு மாற்றப்படும்.
குறைந்தபட்ச அரசாங்கம் – அதிகபட்ச ஆளுகை என்ற பிரதமரின் தாரக மந்திரத்திற்கு ஏற்ப அறிவியல் தொழில்நுட்பத் துறையை சீரமைக்க இந்த இருஅமைப்புகளின் இணைப்பு உதவும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820517
பிரதமர் அலுவலகம்
பிரபல தெலுங்கு திரைப்பட பாடலாசிரியர் சிறிவெண்ணெலா சீதாராம சாஸ்திரியின் மறைவுக்கு பிரதமர் இரங்கல்
பிரபல தெலுங்கு திரைப்பட பாடலாசிரியரும் பத்மஸ்ரீ விருது பெற்றவருமான சிறிவெண்ணெலா சீதாராம சாஸ்திரியின் மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார்.
“தலைசிறந்த பாடலாசிரியர் சிறிவெண்ணெல சீதாராம சாஸ்திரியின் மறைவு வருத்தமளிக்கிறது. கவிதைகளில் அவருக்கு இருக்கும் ஆற்றலையும் பன்முகத்தன்மையையும் அவரது பல படைப்புகளில் காணலாம். தெலுங்கு மொழியை பிரபலப்படுத்த பல முயற்சிகளை அவர் மேற்கொண்டுள்ளார். அவரது குடும்பத்தினருக்கும், நண்பர்களுக்கும் எனது அனுதாபங்கள். ஓம் சாந்தி”, என்று பிரதமர் தமது டுவிட்டரில் கூறியுள்ளார்.
நீர்வளத் துறை அமைச்சகம்
நமாமி கங்கை திட்டத்தைப் பலப்படுத்த புவி தகவல் முறை
புவி தகவல் முறை தொழில்நுட்பத்தைப் பயன்படுத்திக் கங்கை புனரமைப்புப் பணியைச் செயல்படுத்துமாறு தூய்மை கங்கைக்கான தேசியச் செயல்திட்டம், 1767 இல் அமைக்கப்பட்ட மிகப் பழமையான அறிவியல் துறையான சர்வே ஆஃப் இந்தியாவிடம் கூறியுள்ளது. ரூ.86.84 கோடி செலவில் ஒப்புதல் பெற்றுள்ள இத்திட்டத்தின் மூலம் தூய்மை கங்கைக்கான தேசியச் செயல்திட்டமானது, தேசிய / மாநில / உள்ளூர் மட்டத்தில் திட்டத்தையும் நடைமுறைப்படுத்தலையும் பலப்படுத்துவதை நோக்கமாகக் கொண்டுள்ளது. இத்திட்டம் ஆற்றுப்படுகை மேலாண்மைத் திட்டத்துக்கு மிகவும் அவசியமான துல்லியமான தரவுச் சேகரிப்பை உத்தரவாதப்படுத்தும் டிஜிட்டல் உயர்வு முறைத் தொழில்நுட்பத்தின் பயன்பாட்டையும் உள்ளடக்கியதாகும்.
(Visitor Counter : 77
பிரதமர் அலுவலகம்
அமெரிக்க அதிபருடன் பிரதமர் திரு நரேந்திர மோடி காணொலி காட்சி வாயிலாக கலந்து கொண்ட கூட்டத்தில் ஆற்றிய உரை
அதிபர் பைடன், முதலில் உங்களுடைய அன்பான வரவேற்புக்கு நான் நன்றி தெரிவித்து கொள்ள விரும்புகிறேன். இன்று நம்முடைய பாதுகாப்பு மற்றும் வெளியுறவு அமைச்சர்கள் சந்தித்து பேசவுள்ளனர். அதற்கு முன்பாக நாம் கலந்து கொள்ளும் இந்த கூட்டம் மிக முக்கியமானதாகும். காணொலி காட்சி வாயிலாக ஏற்பாடு செய்துள்ள இந்த கூட்டத்திற்காக நான் உங்களுக்கு வாழ்த்துக்களை தெரிவித்து கொள்கிறேன்.
கடந்த ஆண்டு செப்டம்பர் மாதம் நான் வாஷிங்டன் வந்த போது இந்தியாவும்- அமெரிக்காவும் இணைந்து சர்வதேச பிரச்சனைகளுக்கு தீர்வு காண முடியும் என்று நீங்கள் கூறினீர்கள். நான் அதை முற்றிலும் ஏற்று கொள்கிறேன்.
உக்ரைனில் வருந்தத்தக்க சூழ்நிலை ஏற்பட்ட நிலையில், நாம் தற்போது பேச்சுவார்த்தையில் ஈடுபட்டுள்ளோம். கடந்த சில வாரங்களுக்கு முன்பாக வரை 20,000க்கும் மேற்பட்ட இந்தியர்கள் உக்ரைனில் இருந்தனர். அதில் பெரும்பாலானவர்கள் மாணவர்கள். பல்வேறு முயற்சிகளுக்குப் பிறகு அவர்களை பாதுகாப்பாக தாயகம் அழைத்து வந்தோம். ஒரு மாணவர் அங்கு உயிரிழக்க நேரிட்டது. இது தொடர்பாக உக்ரைன் மற்றும் ரஷ்ய அதிபர்களுடன் தொலைபேசி வாயிலாக பலமுறை பேச்சு நடத்தினேன். அமைதியை மட்டும் வலியுறுத்தாமல் உக்ரைன் அதிபருடன் பேச்சு நடத்துமாறு ரஷ்ய அதிபரிடம் தெரிவித்தேன். உக்ரைன் விவகாரம் தொடர்பாக எங்களுடைய நாடாளுமன்ற கூட்டத் தொடரிலும் விவாதிக்கப்பட்டது.
புக்கா நகரத்தில் அப்பாவி பொது மக்கள் அண்மையில் கொல்லப்பட்ட செய்தி கவலை அளிக்கிறது. இதற்கு உடனடியாக கண்டனம் தெரிவித்த நாங்கள் முறையான விசாரணையை கோரினோம். ரஷ்யா- உக்ரைன் இடையேயான தற்போதைய பேச்சுக்கள் அமைதியை ஏற்படுத்துவதற்கான வழி என்று நம்புகிறேன்.
இந்த ஆண்டில் இந்தியா 75-வது சுதந்திர தினத்தை கொண்டாடுகிறது. நமது இரு நாடுகளுக்கிடையேயான தூதரக உறவு ஏற்பட்டு 75 ஆண்டு நிறைவடைந்த நிலையில், அதையும் நாம் கொண்டாடி வருகிறோம். அடுத்த 25 ஆண்டுகளில் இந்தியாவின் வளர்ச்சிப் பயணத்தில் ஒரு பகுதியாக அமெரிக்கா நட்பு நாடாக தொடர்ந்து இருக்கும் என்று நான் நம்புகிறேன். இன்றைய கூட்டத்திற்காக மீண்டும் ஒருமுறை நான் உங்களுக்கு நன்றி தெரிவித்து கொள்கிறேன்.
நிதி அமைச்சகம்
வங்கி சேவைகள் கிடைக்காதவர்களுக்கு சேவைகளை வழங்கவும், நிதி பாதுகாப்பு இல்லாதவர்களுக்கு பாதுகாப்பு அளிக்கவும் வங்கிகள் பணியாற்ற வேண்டும் மத்திய இணையமைச்சர் திரு பகவத் கரத்
வங்கி சேவைகள் கிடைக்காதவர்களுக்கு சேவைகளை வழங்கவும், நிதி பாதுகாப்பு இல்லாதவர்களுக்கு பாதுகாப்பு அளிக்கவும், நிதி உதவி கிடைக்காதவர்களுக்கு நிதியளிக்கும் நோக்கிலும் வங்கிகள் பணியாற்ற வேண்டும் என்று மத்திய நிதித்துறை இணையமைச்சர் திரு பகவத் கரத் வலியுறுத்தியுள்ளார். மகாராஷ்டிரா மாநிலம் சதாராவில் நிதி உள்ளடக்கம் தொடர்பான அளவீடுகள் குறித்த ஆய்வுக்கூட்டத்தில் இன்று  அன்று பங்கேற்று அவர் பேசினார்.
பிரதமரின் ஸ்வநிதி திட்டத்தின் கீழ், எந்தவிதமான பிணையும் இல்லாமல் தேவை உள்ளவர்களுக்கு சிறுகடன்கள் வழங்கப்படுவதை அவர் சுட்டிக்காட்டினார். வங்கி சேவைகளை கிராமப்பகுதிகளில் மேலும் வலுப்படுத்த வேண்டும் என்று அவர் கேட்டுக்கொண்டார். இலக்குகளை நிர்ணயித்து வங்கிகள் பணியாற்ற வேண்டும் என்று அறிவுறுத்தினார்.
5 ட்ரில்லியன் பொருளாதார நாடாக இந்தியாவை மேம்படுத்தும் நமது இலக்கில் வங்கித்துறை முக்கிய தூணாக உள்ளது என்று அவர் குறிப்பிட்டார். சிறப்பு முகாம்கள் உள்ளிட்டவற்றை நடத்தி வங்கிச் சேவைகள் அதிகளவில் மக்களுக்கு கிடைக்க நடவடிக்கைகளை மேற்கொள்ள வேண்டும் என்று அவர் கூறினார். அனைவருக்குமான வளர்ச்சி என்ற கொள்கையில் வங்கித்துறை போட்டித்தன்மையுடன் செயலாற்ற வேண்டும் என்று திரு பகவத் கரத் கேட்டுகொண்டார்.
பிரதமர் அலுவலகம்
திரு ரஜினிகாந்திற்கு தாதாசாஹேப் பால்கே விருது : பிரதமர் வாழ்த்து
திரு ரஜினிகாந்திற்கு தாதா சாஹேப் பால்கே விருது அறிவிக்கப்பட்டதற்கு பிரதமர் திரு நரேந்திர மோடி வாழ்த்து தெரிவித்துள்ளார்.
“பல தலைமுறைகளைக் கடந்த பிரபலம், வெகு சிலருக்கு மட்டுமே வாய்க்கும் பெருமைமிகு படைப்பாற்றல், பன்முகத்தன்மை வாய்ந்த கதாபாத்திரங்கள், அனைவரின் அன்பிற்கு உரியவரான ஆளுமை.... அதுதான் நீங்கள், திரு ரஜினிகாந்த் அவர்களே.
தலைவருக்கு தாதாசாஹேப் பால்கே விருது அறிவிக்கப்பட்டது அளவில்லாத மகிழ்ச்சியை அளிக்கிறது. அவருக்கு என் வாழ்த்துகள்”, என்று பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 131.18 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 94,943.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.27 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.36 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,678 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,05,066 என அதிகரித்துள்ளது.
கடந்த 24 மணி நேரத்தில் 8,503 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.66, இது கடந்த 67 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.72 ஆகும். இது கடந்த 26 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 65.32 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779946
(Visitor Counter : 93
குடியரசுத் துணைத் தலைவர் செயலகம்
தொழில்முனைவு மற்றும் புதுமைகளின் உணர்ச்சியை இளைஞர்கள் ஏற்படுத்திக் கொள்ளுமாறு குடியரசு துணைத் தலைவர் வலியுறுத்தல்
இந்தியாவின் ஒளிமயமான கடந்த காலத்திலிருந்து உத்வேகம் கொண்டு தொழில்முனைவு மற்றும் புதுமைகளின் உணர்ச்சியை இளைஞர்கள் ஏற்படுத்திக் கொள்ள வேண்டும் என்று குடியரசு துணைத் தலைவர் வெங்கையா நாயுடு கேட்டுக்கொண்டுள்ளார்
21-ஆம் நூற்றாண்டிற்கு ஏற்ற வகையிலான திறன்களை மாணவர்களுக்கு வழங்குமாறு பல்கலைக்கழகங்களையும், கல்வி நிறுவனங்களையும் கேட்டுக்கொண்ட அவர், இதன்மூலம் மாணவர்கள் வேலை வாய்ப்பை உருவாக்கும் வகையில் வளர்வார்கள் என்று கூறினார்.
ஒடிசா மாநிலம் புவனேஸ்வரில் உள்ள உத்கல் பல்கலைக்கழகத்தின் 50-ஆவது பட்டமளிப்பு விழாவில் இன்று கலந்துகொண்டு உரையாற்றிய குடியரசு துணைத் தலைவர், சர்வதேச கல்வி பற்றிய இந்தியாவின் வளமான பாரம்பரியம் குறித்து மாணவர்கள் மற்றும் ஆசிரியர்களுக்கு நினைவூட்டினார்.
தக்சசீலா, நாலந்தா, வல்லபி, விக்ரமசீலா போன்ற பழமை வாய்ந்த இந்திய நிறுவனங்களை எடுத்துக்காட்டிய அவர், சமூக மற்றும் பொருளாதார ரீதியில் நாட்டை மாற்றியமைக்கும் வகையில் முழுமையான மற்றும் புதுமையான தனிநபர்களை உருவாக்குவதற்கு இதுபோன்ற தலைசிறந்த இந்திய பாரம்பரியத்தை மீண்டும் கொண்டு வருவதன் அவசியத்தை வலியுறுத்தினார்.
ஒடிசாவில் சுமார் 62 வெவ்வேறு பழங்குடி சமூகத்தினர்  வசிப்பதாகக் குறிப்பிட்ட திரு வெங்கையா நாயுடு, அவர்களது வளர்ச்சி மற்றும் நல்வாழ்விற்கு முக்கியத்துவம் வழங்கப்பட வேண்டும் என்றும், உரிய மரியாதை மற்றும் உணர்வு திறனுடன் அவர்கள் நடத்தப்பட வேண்டும் என்றும் வலியுறுத்தினார்.
தங்களது தனித்துவம் வாய்ந்த பழக்கங்கள், பாரம்பரியம், இயற்கை உணவு முறைகள் போன்றவற்றினால் கொவிட்-19 பெருந்தொற்றால் இந்த மாநிலத்தின் பழங்குடி மக்கள் பெரிதும் பாதிக்கப்படவில்லை என்று குடியரசு துணைத்தலைவர் கூறினார். இதுபோன்ற நேர்மறை அம்சங்கள் பள்ளிப் பாடப் பகுதிகளில் இடம்பெற வேண்டும் என்றும் அவர் வேண்டுகோள் விடுத்தார்.
மாநிலத்தில் பொதுவாக ஏற்படும் புயல், வெள்ளம் வறட்சி போன்ற இயற்கை பேரிடர்கள் குறித்து பேசிய அவர், துவக்கக் காலம் முதலே பேரிடர் மேலாண்மை என்பது கல்வியுடன் ஒருங்கிணைக்கப்பட வேண்டும் என்றும், இதன் மூலம் எதிர்கால பேரிடர்களை எதிர்கொள்வதில் நாம் தயாராக இருக்க முடியும் என்றும் குறிப்பிட்டார்.
மாணவர்களின் எதிர்காலம் நாட்டின் எதிர்காலத்துடன் இணைந்திருப்பதால் எந்தத் துறையிலும் வெற்றி பெறுவதற்கு அவர்கள் ஒழுக்கம், நேர்மை, கடின உழைப்பு போன்ற குணங்களை பின்பற்ற வேண்டும் என்றும், பாலின வேறுபாடு, சாதி, வகுப்புவாதம், ஊழல் போன்ற சமூக அவலங்களுக்கு எதிராக இளைஞர்கள் போராட வேண்டும் என்று திரு வெங்கையா நாயுடு அழைப்பு விடுத்தார்.
இந்த நிகழ்ச்சியில் ஒடிசா மாநில ஆளுநரும் பல்கலைக்கழக வேந்தருமான பேராசிரியர் கணேஷி லால், மாநில அமைச்சர் டாக்டர் அருண் குமார் சாஹூ, பல்கலைக்கழக துணைவேந்தர் பேராசிரியர் சபிதா ஆச்சார்யா உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1709300
சுகாதாரம் மற்றும் குடும்ப நலத்துறை அமைச்சகம்
கோவா சுகாதாரத் துறையின் சாதனைகள் 2-வது ஜி-20 சுகாதாரப் பணிக்குழுக் கூட்டத்தில் காட்சிப்படுத்தப்பட்டன
ஜி-20 2-வது சுகாதாரப் பணிக்குழுக் கூட்டம் 2023 ஏப்ரல் 17-19 வரை கோவாவில் நடைபெறவுள்ள நிலையில், மத்திய சுகாதாரம் மற்றும் குடும்ப நல அமைச்சகம், கோவா அரசின் சுகாதார சேவைகள் இயக்குநரகத்துடன் இணைந்து, அம்மாநிலத்தில் உள்ள ஆரம்ப சுகாதார மையங்களுக்கு பிரத்யேக சுற்றுப்பயணத்தை ஏற்பாடு செய்துள்ளது. இந்த சுற்றுப்பயணத்திற்கு யுனிசெஃப் ஆதரவளித்த நிலையில், மற்றும் தேசிய மற்றும் உள்ளூர் ஊடகங்களின் பிரதிநிதிகள் அடங்கிய குழுவும் இதில் கலந்து கொண்டது.
இந்தியாவின் ஜி-20 தலைமையில் சுகாதாரத்திற்கு மூன்று முன்னுரிமைகள் அடையாளம் காணப்பட்டுள்ளன. அவை சுகாதார அவசரநிலைத் தடுப்பு மற்றும் தயார்நிலை; மருத்துவத் துறையில் ஒத்துழைப்பை வலுப்படுத்துதல் மற்றும் டிஜிட்டல் சுகாதாரக் கண்டுபிடிப்பு மற்றும் தீர்வுகள். கிராமத்திலுள்ள ஆரம்ப சுகாதார நிலையத்தில், ஆயுஷ்மான் பாரத் டிஜிட்டல் சுகாதார இயக்கம் போன்ற டிஜிட்டல் சுகாதாரக் கண்டுபிடிப்புகளில் இந்தியாவின் சாதனைகள் காட்சிப்படுத்தப்பட்டன. தர்போந்தராவில் உள்ள ஆரம்ப சுகாதார நிலையத்தில் முன்னாள் கிரிக்கெட் வீரர் யுவராஜ் சிங்கின் யுவிகேன் நிறுவனத்தால் வழங்கப்பட்ட iBreast சாதனம் மூலம் ஸ்வஸ்த் மஹிலா ஸ்வஸ்த் கோவா திட்டத்தின் கீழ் அளிக்கப்படும் சிகிச்சையையும் இக்குழுவினர் கண்டறிந்தனர்.
பிரதமர் தேசிய டயாலிசிஸ் திட்டம்  வெற்றிகரமாக செயல்படுத்தப்பட்டது குறித்தும் காட்சிப்படுத்தப்பட்டது. இத்திட்டம் தேசிய சுகாதார இயக்கத்தின் கீழ், மாநிலத்தில் செயல்படும் அனைத்து டயாலிசிஸ் மையங்களையும் ஒருங்கிணைப்பதோடு, மாநிலத்திற்குள்  பின்னர் நாடு முழுவதும்  சிகிச்சை பெறுவதை உறுதி செய்கிறது. பிரதமர் ஜன் ஆரோக்கிய யோஜனா மற்றும் தீன் தயாள் ஸ்வஸ்தா சேவா யோஜனா ஆகியவற்றின் கீழ், மாநிலத்தில் உள்ள நோயாளிகளுக்கு இலவசமாக டயாலிசிஸ் செய்யப்படுகிறது. கோவாவில் தற்போது ஆரம்ப சுகாதார மையங்களில் 100- க்கும் மேற்பட்ட டயாலிசிஸ் இயந்திரங்கள் உள்ளன.
இந்தச் சுற்றுப்பயணம், சுகாதாரப் பாதுகாப்பில், குறிப்பாக டிஜிட்டல் சுகாதாரக் கண்டுபிடிப்புகளில் இந்தியாவின் சாதனைகளை வெளிப்படுத்தும் வாய்ப்பை வழங்கியது.
------
AP/CR/KPG
(Visitor Counter : 108
பிரதமர் அலுவலகம்
மகா சிவராத்திரி தினத்தில் மக்களுக்குப் பிரதமர் வாழ்த்து தெரிவித்துள்ளார்
மகா சிவராத்திரி தினத்தில் மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்
ட்விட்டரில் பிரதமர் கூறியிருப்பதாவது:
“மகா சிவராத்திரியின் மிகச் சிறப்பான நாளில் ஒவ்வொருவருக்கும் வாழ்த்துக்கள்.
நாட்டு மக்கள் அனைவருக்கும் மஹாசிவராத்திரியின் எல்லையற்ற நல்வாழ்த்துக்கள். எங்கும் நிறைந்த சிவன்!"
விவசாயத்துறை அமைச்சகம்
பொது முடக்கத்தின் போது பருப்புகள் மற்றும் எண்ணை வித்துக்களின் கொள்முதல் தொடர்கிறது
பொது முடக்கத்தின் போது விவசாயிகளையும், வேளாண் நடவடிக்கைகளையும் கள அளவில் ஊக்குவிக்க, பிரதமர் திரு. நரேந்திர மோடியின் வழிகாட்டுதலின் கீழ், இந்திய அரசின் வேளாண், கூட்டுறவு மற்றும் விவசாயிகள் நலன் துறை பல்வேறு நடவடிக்கைகளை எடுத்து வருகிறது. மத்திய வேளாண், விவசாயிகள் நலன் அமைச்சர் திரு. நரேந்திர சிங் தோமர் தொடர்ந்து நிலைமையைக் கண்காணித்து வருகிறார்.
1. பொது முடக்கத்தின் போது தேசிய வேளாண் கூட்டுறவு சந்தைப்படுத்துதல் கூட்டமைப்பால்  கொள்முதல் செய்யப்பட்ட பயிர்களின் நிலவரம்:ஆந்திரப்பிரதேசம், தெலங்கானா, கர்நாடகா, ராஜஸ்தான், மகாராஷ்டிரா, மத்தியப்பிரதேசம், குஜராத், உத்திரப்பிரதேசம் மற்றும் ஹரியானா ஆகிய 9 மாநிலங்களில் இருந்து 3.7 இலட்சம் மெட்ரிக் டன் பருப்பு  கொள்முதல் செய்யப்பட்டுள்ளது.ராஜஸ்தான், மத்தியப்பிரதேசம், உத்திரப்பிரதேசம், குஜராத் மற்றும் ஹரியானா ஆகிய 5 மாநிலங்களில் இருந்து 3.67 இலட்சம் டன் கடுகு கொள்முதல் செய்யப்பட்டுள்ளது.தமிழ்நாடு, தெலங்கானா, ஆந்திரப்பிரதேசம், மகாராஷ்டிரா, கர்நாடகா, மத்தியப்பிரதேசம், குஜராத் மற்றும் ஒடிசா ஆகிய 8 மாநிலங்களில் இருந்து 1.86 இலட்சம் டன் துவரம் பருப்பு கொள்முதல் செய்யப்பட்டுள்ளது.
2. 2020-21 ரபி சந்தைப்படுத்துதல் பருவத்தில், மொத்தம் 277.38 மெட்ரிக் டன் கோதுமை இந்திய உணவுக் கழகத்துக்கு வந்தடைந்தது. இதில், 268.90 மெட்ரிக் டன் வாங்கப்பட்டது.
3. 2020-21 ரபி பருவத்தில், ரபி பருப்புகள் மற்றும் எண்ணை வித்துக்களுக்காக 11 மாநிலங்களில் மொத்தம் 3208 நியமிக்கப்பட்ட கொள்முதல் நிலையங்கள் செயல்படுகின்றன.
4. பிரதமர்-கிஸான்:
24.3.2020 முதல் இன்று வரையிலான பொது முடக்க சமயத்தில், சுமார் 9.25 கோடி விவசாயக் குடும்பங்கள் பயனடைந்துள்ளன, மற்றும் ரூ 18,517 கோடி இது வரை வெளியிடப்பட்டுள்ளது.
(Visitor Counter : 140
எரிசக்தி அமைச்சகம்
புதுப்பிக்கத்தக்க எரிசக்தி வளர்ச்சியில் கூட்டாண்மைக்காக திரிபுரா அரசுடன் தேசிய அனல்மின் கழகத்தின் புதுப்பிக்கத்தக்க எரிசக்தி நிறுவனம் புரிந்துணர்வு ஒப்பந்தத்தில் கையெழுத்திட்டுள்ளது
புதுப்பிக்கத்தக்க எரிசக்தி வளர்ச்சியில் கூட்டாண்மைக்காக திரிபுரா அரசுடன் தேசிய அனல்மின் கழகத்தின் புதுப்பிக்கத்தக்க எரிசக்தி நிறுவனம் புரிந்துணர்வு ஒப்பந்தத்தில் கையெழுத்திட்டுள்ளது.
தேசிய அனல் மின் கழகத்தின் புதுப்பிக்கத்தக்க நிறுவனத்தின் தலைமை பொதுமேலாளர் திரு ராஜீவ் குப்தா, திரிபுரா புதுப்பிக்கத்தக்க எரிசக்தி வளர்ச்சி ஆணையத்தின் தலைமை செயல் அதிகாரியும், தலைமை இயக்குனருமான திரு மகாநந்தா டெப்பார்மாவும் இதற்கான ஒப்பந்தத்தில் கையெழுத்திட்டனர்.
இந்த ஒப்பந்தத்தின் மூலம் பெரிய அளவிலான புதுப்பிக்கத்தக்க எரிசக்தித் திட்டங்களை திரிபுரா மாநிலத்தில் நிறைவேற்ற முடியும். அத்துடன், தூய்மை எரிசக்தி தேவைகளுக்கும், கடமைகளுக்கும் உதவ முடியும்.
சிறப்பு சேவைகள் மற்றும் கட்டுரைகள்
இல்லம்தோறும் மூவண்ணக் கொடி விழாவையொட்டி, படைக்கல உடைத் தொழிற்சாலை பள்ளிக்கூட குழந்தைகள் பேரணி
இந்தியாவின் 75-வது சுதந்திர தினத்தைக் கொண்டாடும் விதமாக, சென்னை ஆவடியில் உள்ள படைக்கல உடை தொழிற்சாலை சார்பில், இல்லம்தோறும் மூவண்ணக்கொடி விழாவிற்கு இன்று  ஏற்பாடு செய்யப்பட்டிருந்தது. இதில் அந்த தொழிற்சாலையில் உள்ள பள்ளிக்கூடத்தில் பயிலும், குழந்தைகளும், அங்குள்ள கேந்திரிய வித்யாலயா பள்ளி மாணவர்கள் தேசியக் கொடியை ஏந்தியபடி தேசபக்தி பாடல்களை பாடியவாறு பேரணி சென்றனர்.
இந்தப் பேரணியை ஆவடி படைக்கல உடைத் தொழிற்சாலையின் பொது மேலாளர் திரு எம் வி கிருஷ்ணமூர்த்தி தொடங்கிவைத்தார். இந்தப் பேரணியில் ஆயிரத்துக்கும் மேற்பட்டோர் பங்கேற்று, பொதுமக்கள் தங்களது வீடுகள் மற்றும் அலுவலகங்களில் தேசியக் கொடியை ஏற்றுமாறு வலியுறுத்தினர். ஆலை வளாகத்தில் உள்ள வி கே கிருஷ்ண மேனன் சிலை அருகிலிருந்து புறப்பட்ட இந்தப் பேரணி,கிரி நகர், ஜுஹாரி நகர் குடியிருப்புகள் வழியாகச் சென்று பிரதான நுழைவு வாயில் அருகே நிறைவடைந்தது.
நிதி அமைச்சகம்
பகிர்வுக்குப் பிந்தைய வருவாய் பற்றாக்குறை மானியம்: 17 மாநிலங்களுக்கு ரூ. 9,871 கோடி விடுவிப்பு
தமிழகத்திற்கு 4-வது தவணையின் மூலம் ரூ. 183.67 கோடி
மத்திய நிதி அமைச்சகத்தின் செலவினத் துறை, 2021-22 ஆம் ஆண்டுக்கான பகிர்வுக்குப் பிந்தைய வருவாய் பற்றாக்குறை மானியத்தின் 4-வது மாதத் தவணை தொகையாக, ரூ.9,871.00 கோடியை மாநிலங்களுக்கு நேற்று விடுவித்தது. இதன் மூலம் மொத்தம் ரூ.39,484.00 கோடி, தகுதிவாய்ந்த மாநிலங்களுக்கு மானியமாக நடப்பு நிதியாண்டில் விடுவிக்கப்பட்டுள்ளது.
தமிழகத்திற்கு 4-வது தவணையின் மூலம் ரூ. 183.67 கோடியும், 2021-22 ஆம் ஆண்டில் மொத்தம் ரூ. 734.67 கோடியும் கிடைத்துள்ளது.
அரசியலமைப்புச் சட்டம் பிரிவு 275-இன் கீழ் மாநிலங்களுக்கு, பகிர்வுக்குப் பிந்தைய வருவாய் பற்றாக்குறை மானியம் வழங்கப்படுகிறது. பகிர்விற்கு பின் மாநிலங்களின் வருவாய் கணக்கில் உள்ள இடைவெளியை நீக்க 15-வது நிதி ஆணையத்தின் பரிந்துரையின்படி இந்த மானியங்கள் மாத தவணையாக வழங்கப்படுகின்றன.
பகிர்வுக்குப் பிந்தைய வருவாய் பற்றாக்குறை மானியத்தை தமிழ்நாடு, ஆந்திரப்பிரதேசம், அசாம், ஹரியானா, இமாச்சலப்பிரதேசம், கர்நாடகா, கேரளா, மணிப்பூர், மேகாலயா, மிசோரம், நாகாலாந்து, பஞ்சாப், ராஜஸ்தான், சிக்கிம், திரிபுரா, உத்தராகண்ட், மேற்கு வங்கம் ஆகிய 17 மாநிலங்களுக்கு வழங்க 15-வது நிதி ஆணையம் பரிந்துரைத்துள்ளது.
2021-22-ஆம் நிதி ஆண்டில் 17 மாநிலங்களுக்கு பகிர்வுக்கு பிந்தைய வருவாய் பற்றாக்குறை மானியமாக மொத்தம் ரூ. 1,18,452 கோடி வழங்க நிதி ஆணையம் பரிந்துரைத்துள்ளது. இதில் இதுவரை 4 தவணையாக ரூ. 39,484 கோடி  விடுவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733577